¡Que viva la música!
¡Que viva la música! () je roman kolumbijskog književnika Andrésa Caiceda objavljen 1977. godine. Radnja je smještena u autorov rodni grad Cali, a protagonistica je María del Carmen Huerta, mlada djevojka iz ugledne porodice koja se, dijelom motivirana ljubavlju prema salsi, prepušta drogi i seksu u sirotinjskim i "problematičnim" kvartovima.

Caicedo je roman napisao prilikom boravka u Los Angelesu gdje je poznatom producentu Rogeru Cormanu bez uspjeha pokušao prodati nekoliko svojih scenarija. Roman se isticao izuzetno detaljnim i autentičnim prikazom života u Caliju, a posebno burnih društvenih promjena 1970-ih, sa posebnim naglaskom na sve veću popularnost radikalne ljevice, ali i rock muzike koju su sa sobom sa studija donijeli djeca tamošnjih bogataša. Kritičari su kasnije Caicedov stil, koji je inzistirao na urbanom ugođaju i realizmu, opisali kao svojevrsni odgovor na magijski realizam njegovog mnogo poznatijeg sunarodnjaka Gabriela Garcije Marqueza. Romanu je dodatni publicitet donijelo to što je na datum njegovog izdanja Caicedo izvršio samoubistvo. U samoj Kolumbiji je postao veliki hit i smatra se jednim od najpoznatijih romana kolumbijske književnosti 20. vijeka. U ostatku Latinske Amerike, međutim, nije toliko poznat te je tek u 21. vijeku bio preveden na nekoliko stranih jezika.

Godine 2015. je ekraniziran kao istoimena meksičko-kolumbijski igrani film.

Romani 1977.
Kolumbijska književnost